section_heading: Radnja
paragraph_text: Tony se zatim nađe sa svojim federalnim kontaktom, korumpiranim skupštinarom Ronaldom Zellmanom, kako bi razgovarali o kazni. Zellman kaže da će ispitati situaciju i srediti to. Nekoliko dana kasnije, nakon što Tony odlazi kupiti slavinu u Fountains of Wayne, trgovinu vrtnim ukrasima, ugleda policajca Wilmorea kako prodaje lončariju. Tony mu dobaci nešto sarkastično, a Wilmore kaže da je izgubio svoju dužnost cestovnog ophoditelja i prekovremene sate zahvaljujući njemu i njegovom prijatelju skupštinaru, te da je otpremljen u streljanu i da prodavanjem lončarije spaja kraj s krajem. Tony opovrgne da ima ikakve veze sa situacijom. Osjetivši krivnju, Tony kasnije nazove Zellmana, koji ga obavještava da je Wilmore premješten jer je bio ološ koji se nije sviđao nekolicini drugih policajaca, vjerojatno jer je pošteno obavljao svoju dužnost. Tonyju lakne, ali on upita može li Wilmore dobiti svoj stari posao natrag. Kasnije, na sastanku sa Zellmanom, kako bi održao sliku o sebi, Tony kaže Zellmanu da zaboravi jer je Wilmore dobio ono što je zaslužio.